wickkiey/tamil-wikipedia-markdown huggingface dataset:
# விக்கிப்பீடியா:தமிழ் விக்கியூடகக் கையேடு



## கையேட்டின் உள்ளடக்கம்
- /அறிமுகம்/
- /விக்கியூடகத் திட்டங்கள்/
- /கொள்கைகளும் நற்பண்புகளும்/ - 75%
- /விக்கி இடைமுகம்/
- /விக்கியில் கணக்கு உருவாக்கல்/
- /தமிழ்த் தட்டச்சு/
- /புதிய கட்புலத் தொகுப்பான்/ - 75%
- /கட்டுரையைத் தொகுத்தல், தொடங்கல்/
- வடிவமைப்பு
:* /பகுதிகளும் பொருளடக்கமும்/  
:* /பட்டியல் உருவாக்கல்/  
- /மேற்கோள் சுட்டுதல்/ - 75%
- /படங்கள் சேர்த்தல்/ - 75%
- /அட்டவணை உருவாக்கல்/ - 75%
- /வார்ப்புரு சேர்த்தல்/ - 75%
- /வேதியியல் மற்றும் கணித குறியீடுகளைச் சேர்த்தல்/
- /மொழிநடை/
- /கலைச்சொற்கள்/
- /பிற விக்கியர்களுடன் உரையாடல், சேர்ந்தியங்கல்/
- /விக்கிச் சமூகம்/
- /விக்கியூடகச் சுருக்கத்தாள்/

## திட்ட அறிமுகம்

## பங்களிப்பாளர்கள்
- --Natkeeran (பேச்சு) 13:16, 17 சூலை 2013 (UTC)
- மணியன்
- பார்வதி
- Booradleyp1
- சஞ்சீவி சிவகுமார்

## எடுத்துக்காட்டுகள்
- Wikipedia: The Missing Manual
- தமிழ் விக்கிப்பீடியா (நூல்)
- விக்கிப்பீடியா:ஊடகங்களில் தமிழ் விக்கிப்பீடியா அறிமுகம்

## தகவல் மூலங்கள்
- விக்கிப்பீடியா:பயிற்சி (வரவேற்பு)
- விக்கிப்பீடியா:சமுதாய வலைவாசல்
# மட்டக்களப்பு வாயில்


**மட்டக்களப்பு வாயில்** (*Batticaloa Gate*) என்பது புளியந்தீவில் அமைந்திருந்த புராதன துறைமுக தரையிறக்கப் பகுதியில் அமைந்துள்ள ஓர் நினைவுச் சின்னம். முன்பு இதன் மூலமே மட்டக்களப்பு பிரதான நிலப்பகுதி தீவான புளியந்தீவுடன் இணைக்கப்பட்டது. இவ்விடத்தில் மட்டக்களப்பிற்கான முதலாவது மெதடிஸ்த நற்செய்தியாளர் வண. வில்லியம் ஓல்ட் 1814 இல் தரையிறங்கியதாக நம்பப்படுகின்றது. அவரின் சிலையும் மட்டக்களப்பு வாயில் நினைவுச் சின்னத்திற்கு அருகில் அமைக்கப்பட்டுள்ளது.
# தேசிய உணவுப் பாதுகாப்புச் சட்டம், 2013


**உணவுப் பாதுகாப்பு மசோதா** இந்திய நாடாளுமன்றத்தில் நிறைவேற்றப்பட்ட மசோதா ஆகும். பிரதமர் மன்மோகன் சிங் பிரதமராயிருக்கும் போது காங்கிரஸ் ஆட்சிக்காலத்தில் 2013 -ஆம் இந்திய நாடாளுமன்றத்தில் இது தாக்கல் செய்யப்பட்டது. இம்மசோதாவின் நோக்கம் *அனைவருக்கும் உணவு* என்பதாகும். நாடாளுமன்றத்தில் குரல் ஓட்டெடுப்பு மூலம் லோக் சபாவில் 26-ஆம் நாள் , ஆகஸ்டு மாதம் 2013 அன்று இரவு, 9:45 மணியளவில்இம்மசோதா நிறைவேறியது. ஆனால் எதிர்க்கட்சிகள் மற்றும் வேறு பல பிராந்தியக்கட்சிகள் இம்மசோதாவை எதிர்க்கின்றன. மாநிலங்களுக்கு அளிக்கப்படும் உணவு தானியங்களின் அளவு குறைக்கப்படும் என அவை அஞ்சுகின்றன. எதிர்க்கட்சியான பா.ஜா.க "மசோதாவில் உள்ள குறைகளை திருத்த வேண்டும். தேர்தலை கருத்தில் வைத்து தான் மத்திய அரசு மசோதாவை நிறைவேற்றுகிறது'' எனக் குறை கூறுகிறது.  

## பாலி - உலகவர்த்தக சபையின் அமைச்சர்கள் அளவிலான கூட்டம்
விளைபொருட்களின் விற்பனை மற்றும் இந்தியா போன்ற நாடுகளில் அளிக்கப்படும் மானியம் குறித்த விவாதம் 2013 டிசம்பர் 3ம் தேதி துவங்கி இந்தோனேஷியாவின் பாலி தீவில் நடைபெற்ற உலகவர்த்தக சபையின் அமைச்சர்கள் அளவிலான கூட்டத்தில் நடைபெற்றது.இந்திய அரசு அளிக்கும் மானியம் என்பது “சந்தையை சீர்குலைக்கும்” நடவடிக்கை என்றும், இத்தகைய நடவடிக்கை உலக வர்த்தக சபையின் அனுமதிக்கு உட்பட்டதல்ல என்றும் இக்கூட்டத்தில் சர்வதேச அளவில் கூக்குரல் எழுப்பப்பட்டுள்ளது.  
### உணவுப் பாதுகாப்பு மசோதாவிற்கு ஆதரவான வாதங்கள்
1. இந்திய நாட்டின் விவசாயத் துறையின் மொத்த உள்நாட்டு உற்பத்தியின் அளவில் 10 சதத்திற்கும் குறைவான தொகையே அரசு மானியமாக அளிக்கப்படுகிறது. அதே நேரத்தில், மொத்த உள் நாட்டு உற்பத்தியின் அளவில் சராசரியாக கிட்டத்தட்ட சரி பாதி அளவை மானியமாக தங்களது நாட்டு விவசாயத் துறைக்கு அமெரிக்காவும், ஐரோப்பிய யூனியனும் அளித்து வருகின்றன. குறைந்த விலையில் இடுபொருட்களை அளிப்பது மற்றும் விளைபொருளுக்கு குறைந்தபட்ச ஆதாரவிலை கொடுத்து கொள்முதல் செய்வது ஆகியனவற்றின் வாயிலாக இந்தியாவில் விவசாயிகளுக்கு மானியம் என்பது அளிக்கப்படுகிறது. பொருட்களின் விலையில் நுகர்வோருக்கு மானியம் அளிக்கப்படுகிறது. ஆனால், அமெரிக்க மற்றும் ஐரோப்பிய நாடுகளில் அளிக்கப்படும் மானியத்தின் பெரும்பகுதி, உற்பத்திக் காலத்தி லேயே விவசாயிகளுக்கு ரொக்கமாக அளிக் கப்பட்டுவிடுகிறது. 10 சதவீதத்திற்கும் குறைவான தொகையே பொருட்களின் விலை நிர்ணயிப்பில் மானியமாக அளிக்கப்படுகிறது.
1. அமெரிக்க, ஐரோப்பிய நாடுகளின் தொழிலாளர்களில் வெறும் 1 சதவீதம் பேர்தான் விவசாயத்தில் ஈடு படுகின்றனர். அதாவது வெறும் 4 லட்சம் அமெரிக்க குடும்பங்களே விவசாயத்தை சார்ந்து உள்ளன. ஆனால் இந்தியாவிலோ, 60 கோடிக்கும் மேற்பட்ட மக்கள் விவசாயத்தை சார்ந்து உள்ளனர். 4 லட்சம் பேருக்கு பணப்பட்டுவாடா செய்வதற்கான நடைமுறையும், 60 கோடிப் பேருக்கு பட்டுவாடா செய்யத் தேவைப்படும் நடைமுறையும் ஒரே மாதிரியாக இருந்திட முடியாது என்றும் வாதிடப்படுகிறது. நவம்பர் 1, 2016 முதல் தமிழகத்தில் அமல்படுத்தப்பட்டது.
# சூரதிச்சன்



**சூரதிஸ்ஸன்** என்பவன் இலங்கையின் அனுராதபுர இராசதானியை அனுராதபுரத்தை தலைநகராகக்கொண்டு கி.மு. 247 முதல் கி.மு. 237 வரை ஆண்ட மன்னனாவான். இவன் மூத்தசிவனின் சகோதரனும் பண்டுகாபயனின் இளைய மகனும் ஆவான். சேனன் மற்றும் குத்திகன் என்ற சோழ மன்னர்களால் சூரதிச்சன் கொல்லப்பட்டான். அதன் பின் இலங்கையை சேனன் மற்றும் குத்திகன் எனும் சோழர்கள் ஆண்டனர். இதுவே அனுராதபுரத்தை முதலாவதாக சோழர்கள் ஆண்ட சந்தர்ப்பமாகும். மீண்டும் பாண்டியர் ஆட்சி கி.மு. 215 தொடங்கியது.  

- ஆட்சியாளர் பட்டியல், இலங்கை

## வெளியிணைப்புகள்
- Kings & Rulers of Sri Lanka
- Codrington's Short History of Ceylon
# அசேலன்



**அசேலன்** (*Asela of Anuradhapura*) இலங்கையின் அனுராதபுர இராசதானியை, அனுராதபுரத்தை தலைநகராகக்கொண்டு கி.மு. 215 முதல் கி.மு. 205 வரை ஆண்ட மன்னனாவான். அசேலன் மூத்தசிவனின் மகன்களுள் இளையவனான். சேனன் மற்றும் குத்திகன் என்ற சோழர்களைக் கொன்று இலங்கையில் மீண்டும் பாண்டியர் ஆட்சியை கி.மு. 215 ஆம் ஆண்டில் நிலைநாட்டினான். ஆனால் மீண்டும் கி.மு. 205 அனுராதபுர இராசதானியை சோழ மன்னன் எல்லாளன், அசேலனைக் கொன்று அனுராதபுரத்தில் சோழர் ஆட்சியை மீண்டும் நிலைநாட்டினான்.
# இராமலிங்க விலாசம்



**இராமலிங்க விலாசம்** என்பது இந்திய ஒன்றியம், தமிழ்நாட்டின், இராமநாதபுரத்தில் உள்ள இராமநாதபுரம் அரண்மனை வளாகத்தில் வடகிழக்குப் பகுதியில் அமைக்கப்பட்டுள்ள அத்தானி மண்டபத்தின் பெயராகும். இந்த அத்தானி மண்டபம் 1674–1710 ஆம் ஆண்டுகளுக்கிடையில் இப்பகுதியை ஆண்ட இரகுநாத சேதுபதி என்கிற "கிழவன் சேதுபதியால்" கட்டப்பட்டது.  

இந்த அத்தானி மண்டபத்திற்கு இராமலிங்க விலாச தர்பார் என்று பெயர். இந்த மண்டபத்தில் தஞ்சாவூர் மராட்டிய அரசர்களின் ஐரோப்பியத் தொடர்புகள் பற்றிய சுவரோவியங்கள் இடம் பெற்றிருக்கின்றன. இந்த அரண்மனையில் இராமகிருஷ்ண பரமஹம்சரின் சீடரான விவேகானந்தர் 1886 ஆம் ஆண்டில் நடைப்பயணமாக வந்த பொழுது தங்கியுள்ளார். தற்போது இங்கு தொல்பொருள் அருங்காட்சியகம் ஒன்று அமைக்கப்பட்டு உள்ளது.  

## வரலாறு
இது இரண்டு முகப்புத் தூண்களை உடைய பெரிய கட்டடமாக உள்ளது. இது 1970க்கும் 1993க்கும் இடைப்பட்ட காலத்தில் கட்டபட்டிருக்கலாம் என்று கருதப்படுகிறது. இது இரகுநாத சேதுபதி முதல் முத்து இரமலிங்க விசயரகுநாத சேதுபதிகள் பதின்மர் கொலுவீற்றிருந்து ஆண்ட அத்தானி மண்டபம் ஆகும். இடையில் 1772 சூன் 3 முதல் 1781 மார்ச் 7 வரை ஆற்காடு நவாப்பின் பிரதிநிதியான மார்ட்டினும், 1795 பெப்ரவரி 8 முதல் 1803 பெப்ரவரி 21வரை கிழக்கிந்திய கம்பெனியின் தண்டலரான (கலெக்டர்) பவுனி, லாண்டன், காலின்ஸ் ஜாக்சன், லூசிங்டன் ஆகியோரும் இம்மண்டபத்தில் இருந்து தம் பணிகளை செய்துவந்தனர். இம்மண்டபத்தின் மாடில் உள்ள அறையில்தான் தண்டலரான ஜாக்சனை வீரபாண்டிய கட்டபொம்மன் 1798 செப்டம்பர் 10ஆம் நாள் சந்தித்தார்.  

1803 சனவரி 21 முதல் 1947 இந்திய விடுதலைவரை ஆங்கிலேயருக்கு அடங்கிய பெருநிலக்கிழாராக (சமீன்தார்) ஒன்பது சேதுபதிகள் இம்மண்டபத்தில் இருந்து ஆட்சி செய்தனர். இந்த இடத்தில்தான் 1901ஆம் ஆண்டில் பரிதிமாற் கலைஞர் தனது *கலாவதி* என்னும் நாடகத்தை அரங்கேற்றினார். அமெரிக்கா சென்று திரும்பிய விவேகானந்தருக்கு வரவேற்பு அளிக்கபட்டது. மு. இராகவர், இரா. இராகவர் போன்ற தமிழறிஞர்களும் புலவர்களும் தமிழ்ப் பணியாற்றினர்.  
சேதுபதி குடுப்பத்தினரின் சொத்தாக இது 1978ஆம் ஆண்டுவரை இருந்தது. அதன்பிறகு தமிழ்க தொல்லியில் துறையின் கட்டுப்பாட்டில் இது உள்ளது. இதில் ஒரு அருங்காட்சியகம் செயல்பட்டு வருகிறது. இந்த ஓவியங்களில் சேதுபதி மன்னர்களுக்கும், தஞ்சாவூர் மராத்திய மன்னர்களுக்கும் இருந்த அரசியல் உறவு, இராமாயண, பாகவத கதைகள், மன்னரின் பொழுதுபோக்குகள், மன்னரை ஐரோப்பியரான டச்சுக்காரர்கள் வந்து சந்தித்தல் போன்றவை சித்தரிக்கபட்டுள்ளன.  

## இவற்றையும் காண்க
- இராமநாதபுரம் அரண்மனை
# மோண்ட் முறை


**மோண்ட் முறை** (*Mond process* அல்லது *carbonyl process*) என்பது தூய்மையற்ற கலப்பு நிக்கல் கூட்டுப் பொருட்களிலிருந்து கார்பனோரொக்சைடை (CO) பயன்படுத்தி தூய நிக்கலைப் பிரி்க்கும் வேதியியல் செயல்முறையாகும். இம்முறையை லுட்விக் மோண்ட் என்பவர் 1890 ஆம் ஆண்டில் கண்டுபிடித்தார்.  

கார்பனோரொக்சைட்டு நிக்கலுடன் இயல்பாகவே வினைப்பட்டு நிக்கல் கார்பொனைல் ஆக வளிம நிலையில் கிடைக்கிறது. நிக்கலின் இந்த இயல்பே மொண்ட் முறையில் பயன்படுத்தப்படுகிறது.  

மோண்ட் முறையில் மூன்று படிமுறைகள் உள்ளன:  

1. நிக்கல் ஒக்சைடு செயற்கை வளிமத்துடன் (syngas) 200&nbsp;°செ வெப்பநிலையில் தாக்கமடைந்து ஒக்சிசனை வெளியேற்றி, தூய்மையற்ற நிக்கலைத் தருகிறது. இதனுடன் இரும்பு, கோபால்ட் போன்ற மாசுக்கள் கலந்துள்ளன.  

:NiO (s) + H<sub>2</sub> (g) → Ni (s) + H<sub>2</sub>O (g)  

2. இந்த தூய்மையற்ற நிக்கல் மேலதிக கார்பனோரொக்சைட்டுடன் 50&ndash;60&nbsp;°C இல் தாக்கமடைந்து நிக்க கார்பனைல் கிடைக்கிறது. மாசுக்கள் திடப்பொருட்களாக வெளியேறுகின்றன.  

:Ni (s) + 4 CO (g) → Ni(CO)<sub>4</sub> (g)  

3. மேலதிக கார்பனோரொக்சைட்டு மற்றும் நிக்கல் கார்பனைல் கலவை 220&ndash;250&nbsp;°செ இற்கு வெப்பமாக்கப்படும் போது, நிக்கல் டெட்ராகார்பனைல் பிரிவடைந்து நிக்கலாகப் பெறப்படுகிறது:  

:Ni(CO)<sub>4</sub> (g) → Ni (s) + 4 CO (g)
# சாகித்திய அகாதமியின் இளம் எழுத்தாளர் விருது


**சாகித்திய அகாதமியின் இளம் எழுத்தாளர் விருது** அல்லது **யுவ புராஸ்கர்** (*Yuva Puraskar*) என்பது இந்திய அரசு அமைப்பான சாகித்திய அகாதமி, 35 வயதுக்கு உட்பட்ட இளம் எழுத்தாளர்களை ஊக்குவிக்கும் வகையில், ‘இளம் எழுத்தாளர்’ (யுவ புரஸ்கார்) எனும் தலைப்பில் வழங்கிச் சிறப்பிக்கும் விருது ஆகும். ஆண்டுதோறும் இருபத்தி நான்கு இந்திய மொழிகளில் படைப்புகளில் சிறந்த இளம் எழுத்தாளர்களுக்கு இந்த விருதுகள் வழங்கப்படுகின்றன. இந்திய மொழிகளில் வெளிவரும் கதை, கட்டுரை, கவிதை நூல்களுக்கு, மொழிகளின் வாரியாக வழங்கப்படுகிறது. ஒவ்வொரு மொழியிலும் வெளியான நூல்களில் கதை, கட்டுரை, கவிதை என்று ஏதாவது ஒரு நூலுக்கு இவ்விருது வழங்கப்படுகிறது. 2011-இல் நிறுவப்பட்ட இவ்விருது ரூ.50,000 ரொக்கமும் செப்புத் தகடும் பரிசாகக் கொண்டது.  

## விருதை வென்றவர்கள் (தமிழ்)
1. 2011 எம். தவசி - *சேவல்கட்டு - புதினம்*
1. 2012 மலர்வதி (இ. மேரி பிளாரா) - *துப்புக்காரி*
1. 2013 கதிர் பாரதி - *மெசியாவுக்கு மூன்று மச்சங்கள் - கவிதைகள்*
1. 2014 ஆர். அபிலாஷ் - *கால்கள் - புதினம்*
1. 2015 வீரபாண்டியன் - *பருக்கை - புதினம்*
1. 2016 லட்சுமி சரவணக்குமார் - *கானகன் - புதினம்*
1. 2017 ஜெ. ஜெயபாரதி (மனுஷி) - *ஆதிக் காதலின் நினைவுக் குறிப்புகள் - கவிதைகள்*
1. 2018 சுனீல் கிருஷ்ணன் - அம்பு படுக்கை (சிறுகதைத் தொகுப்பு)
1. 2019 சபரிநாதன் - வால் (கவிதை தொகுப்பு)
1. 2020 சக்தி - மரநாய் (கவிதைத் தொகுப்பு)
1. 2021 கார்த்திக் பாலசுப்பிரமணியன் - நட்சத்திரவாசிகள் (புதினம்)
1. 2022 ப. காளிமுத்து - தனித்திருக்கும் அரளிகளின் மதியம் (சிறுகதைத் தொகுப்பு)
1. 2023 ராம் தங்கம் - திருக்கார்த்தியல் (சிறுகதைத் தொகுப்பு)
1. 2024 லோகேஷ் ரகுராமன் - விஷ்ணு வந்தார் (சிறுகதைத் தொகுப்பு)
# சரக சம்ஹிதை



**சரக சம்ஹிதை** என்பது ஒரு மருத்துவ நூலாகும். சரகரின் குரு அக்னிவேஷர் இயற்றிய மருத்துவ நூலைத் தொகுத்து உருவாக்கப்பட்டதே சரக சம்ஹிதை. சரகர் முடிக்காத பகுதிகளை த்ருடபலா பூரணம் செய்தார் என்று சம்ஹிதையின் சில அத்தியாயங்களின் இறுதியில் குறிப்பிடப்பட்டுள்ளது. ஆக, வெவ்வேறு காலகட்டத்தை சேர்ந்த அக்னிவேஷர், சரகர், த்ருடபலர் என மூவர் சரக சம்ஹிதையின் உருவாக்கத்தில் பங்களிப்பாற்றியுள்ளார்கள் என வரலாற்றாய்வாளர்கள் தெரிவிக்கிறார்கள்.  

## நூலைப்பற்றி

சரகர் எனும் சொல் சர எனும் சம்ஸ்க்ருத வேர்சொல்லில் இருந்து உருவானது, சர என்றால் அலைந்து திரிந்தல் (சரியான சொல் நடமாட்டம், வழிதல் ) எனப் பொருள் கொள்ளலாம், நாடெங்கும் தேசாந்திரியாக அலைந்து திரிந்ததால் அமைந்த காரணப்பெயர்தான் சரகர். எட்டு பிரிவுகளில் 120 அத்தியாயங்களை உள்ளடக்கியது இந்த நூல். மருத்துவ நூல் என்று குறுக்கிவிட முடியாத அளவிற்கு தன்னளவில் விரிவானது, பிரபஞ்சம் உருவாவதில் தொடங்கி, கரு உருவாதல், மாதாமாதம் அது கொள்ளும் வளர்ச்சிகள் மற்றும் மாற்றங்களை பற்றி, நோய்மையை பற்றி, நோய் தீர்க்கும் வழிமுறைகளைப் பற்றி, பிணி அண்டாதிருக்கும் வழிமுறைகளைப் பற்றி, மரண குறிகளை பற்றி, அன்றாட செயல்விதிகளை பற்றி, உணவு பழக்கங்களை பற்றி, உணவின் குணம் பற்றி, மண் பற்றி, இயற்கையைப் பற்றி, கால சுழற்சி பற்றி என வாழ்க்கையின் அனேக துறைகளை உள்ளடக்கியது இந்நூல். இந்த எட்டு பிரிவுகளில் சிகிச்சை பிரிவு சரகரின் சிறப்பு என்று பிற்காலத்தில் வந்த பல உரையாசிரியர்கள் குறிப்பிடுகின்றனர்.  

## வரலாற்றாய்வாளர்களின் கருத்து
சரகரின் காலகட்டம் சார்ந்து பல குழப்பங்கள் இன்றும் நீடிக்கிறது. ஆயுர்வேதத்தின் முப்பெரும் நூல்கள் என்று சரக சம்ஹிதை, சுசுருத சம்ஹிதை மற்றும் வாக்பட்டரின் அஷ்டாங்க ஹ்ருதயத்தை குறிப்பிடுவார்கள். இதில் அஷ்டாங்க ஹ்ருதயம் எட்டாம் நூற்றாண்டைச் சேர்ந்தது என்பது ஓரளவிற்கு நிறுவப்பட்டுள்ளது, இன்று கிடைக்கும் சரக சம்ஹிதை சுசுருதரின் காலத்திற்கு பின்னர் திருடபலரால் தொகுக்கப்பட்டது பொ.ஊ. இரண்டாம் நூற்றாண்டிலிருந்து நான்காம் நூற்றாண்டிற்குள் உள்ள காலகட்டத்தைச் சேர்ந்தது இந்நூல் என்று நம்பப்படுகிறது. சரகரின் சம்ஹிதையும், அதன் மூலமான அக்னிவேஷரின் சம்ஹிதையும் பௌத்த காலகட்டத்திற்கு முன்பானவையாக இருக்கலாம் என்று வரலாற்றாய்வாளர்கள் தெரிவிக்கிறார்கள்.
# வீராசாமி ரிங்காடு


சர் **வீராசாமி ரிங்காடு** (*Veerasamy Ringadoo*, 20 அக்டோபர் 1920 &ndash; 9 செப்டம்பர் 2000) மொரிசியசு நாட்டின் ஆளுனராக 1986 முதல் 1992 ஆம் ஆண்டு குடியரசு ஆகும் வரையில் பதவியில் இருந்தவர். ரிங்காடு மொரிசியசின் குடியரசுத் தலைவராக 1992 பிற்பகுதி வரை பதவியில் இருந்தார். தமிழரான வீராசாமி இந்து மதத்தவர். 1937 ஆம் ஆண்டில் தமிழர் கூட்டமைப்பு (League of Tamils) என்ற அமைப்பை ஆரம்பித்தார்.  

வீராசாமி மொரிசியசு நாட்டின் நிதி அமைச்சராகப் பதவியில் இருந்த போது 1975 ஆம் ஆண்டில் பிரித்தானிய அரசு இவருக்கு சர் பட்டம் வழங்கிக் கௌரவித்தது.
# ரிச்சார்ட்சன் சமன்பாடு

**ரிச்சார்ட்சன் சமன்பாடு** (*Richardson's equation*) வெப்ப மின்னணு உமிழ்வில் மின்னோட்ட அடர்த்திக்கும், வெப்ப உமிழ்வுப் பொருளின் விடுப்பாற்றல், மற்றும் வெப்பநிலை (T) ஆகியவற்றுக்கும் இடையேயான தொடர்பை விளக்குகிறது. இச்சமன்பாடு ரிச்சார்ட்சன்-துஷ்மன் சமன்பாடு ("Richardson–Dushman equation") எனவும் அழைக்கப்படுகிறது.  

ஒரு உலோகக் கம்பியினை அல்லது பரப்பினை சூடாக்கும்போது இப்பரப்பிலிருந்து வெப்ப அயனிகள் வெளிப்படுகின்றன. அலகுப் பரப்பிலிருந்து ஆவியாக வெளிப்படும் இலத்திரன்களின் எண்ணிக்கை, அதனுடைய தனி வெப்பநிலையைப் பொறுத்திருக்கிறது. இறிச்சர்ட்சன் சமன்பாடு இவ்வகை அயனி மின்சாரத்தின் அளவைப் பொறுத்த ஒன்றாகும்.  

1901 ஆம் ஆண்டில் ஓவன் விலன்சு ரிச்சார்ட்சன் என்பவர் தனது பரிசோதனைகளின் முடிவுகளை வெளியிட்டார். வெப்பமாக்கப்பட்ட உலோகக் கம்பியில் இருந்து பெறப்படும் மின்னோட்டம் கம்பியின் வெப்பநிலைக்கு அடுக்குக்குறி விகிதத்தில் தங்கியிருக்கும். பின்னர் அவர் உமிழ்வு விதிக்கு கணித சமன்பாட்டைத் தந்தார்:  

:<math>A_0 = {4 \pi m k^2 e \over h^3} = 1.20173 \times 10^6\,\mathrm{A\,m^{-2}\,K^{-2}}</math>  

இங்கு *m*, &minus;*e* என்பன இலத்திரனின் திணிவு, மற்றும் அடிப்படை மின்னூட்டம் ஆகும், *h* பிளாங்கின் மாறிலி ஆகும்.
# பரிபாடல் (யாப்பு)

**பரிபாடல் என்னும் யாப்பு** வகை பற்றிய செய்திகள் தொல்காப்பியச் செய்யுளியலில் கூறப்பட்டுள்ளன.  
- பரிபாடல் குறைந்தது 25 அடிகளையும், அதிக-பக்கமாக 400 அடிகளையும் கொண்டிருக்கும்.
- பாடல்களை யாப்பு வகையால் வெண்பா, ஆசிரியப்பா, கலிப்பா, வஞ்சிப்பா, மருட்பா என வகைப்படுத்துவர். மற்றும் வாழ்த்தியல், கைக்கிளை, அங்கதம், முதுசொல் எனப் பொருள்நிலை வகையானும் வகைப்படுத்துவர். பரிபாடலானது யாப்பு-வகைப் பாகுபாட்டிலும், பொருள்நிலை-வகைப் பாகுபாட்டிலும் அடங்காது, அனைத்து-வகைப் பாக்களுக்கும் பொதுவாக நிற்கும்.
- பரிபாடலில் கொச்சகம், அராகம், சுரிதகம், எருத்து என்னும் நான்கு உறுப்புகளைக் கொண்டிருக்கும்.
- பரிபாடலில் சொற்சீர் அடி, முடுகியல் அடி ஆகியவை பயின்று வரும். அதனால் பரிபாடலை அந்தச் சீர்கள் வரும் பாவாகவும் கொள்ளப்படும்.

## அடிக்குறிப்பு
# புள்ளிச் சில்லை



**புள்ளிச் சில்லை** என்பது சில்லை எனப்படும் திணைக்குருவி வகையைச் சேர்ந்த சிட்டுக்குருவி அளவிலான ஒரு பறவை. இது ஆசியாவைத் தாயகமாகக் கொண்டது. இது 1758-இல் லின்னேயசால் அறிவியல் முறைப்படி பெயரிடப்பட்டது.  

இதன் மேற்புறம் பழுப்பாகவும் மார்பு, வயிற்றுப்புறம் செதில் போல் புள்ளிகளுடன் இருப்பதால் புள்ளிச் சில்லை எனப்படுகிறது. இதன் அலகு பெரிதாக கூம்பு வடிவத்தில் இருக்கும். இது புற்களின் கிழங்கினை உணவாகக் கொள்ளும். மேலும் சிறு பூச்சிகளையும் பழங்களையும் உண்ணும். இவை கூட்டமாக வாழும் தன்மையுடையன.  

மேலும் இப்பறவைகள் இவற்றின் அழகிய தோற்றத்தின் காரணமாக செல்லப் பறவைகளாகவும் வளர்க்கப்படுகின்றன.
# முதுநாரை

**முதுநாரை** என்னும் நூல் பெயரளவில் தெரியவரும் நூல்களில் ஒன்று. இறையனார் களவியல் உரை இந்த நூலைக் குறிப்பிடுகிது. அது இந்த நூலைத் தலைச்சங்க காலத்து நூல் எனக் குறிப்பிடுகிறது. இந்த நூல் இப்போது இல்லை,  

## ஒப்புமைப் பாடல்கள்
1  
:அன்னச் சேவல்! அன்னச் சேவல்!  
:ஆடு கொள் வென்றி அடு போர் அண்ணல்  
2  
:நாராய் நாராய்  
:தேம்படு பனையின் கிழங்கு பிளந்து அன்ன  
:பவளச் செவ்வாய் செங்கால் நாராய்  

## ஒப்புநோக்குக
- முதுகுருகு

## அடிக்குறிப்பு
# ஓடாநிலைக் கோட்டை


**ஓடாநிலைக் கோட்டை** என்பது தமிழ்நாட்டில் கொங்கு மண்டலத்தில் தீரன் சின்னமலையால் கட்டப்பட்ட கோட்டையாகும். திப்பு சுல்தான் இறந்த பிறகு தீரன் சின்னமலை, கருப்ப சேர்வை துணையுடன் அரச்சலூர் அருகேயுள்ள ஓடாநிலைக்கு வந்து ஒரு சிறிய கோட்டையைக் கட்டினார். பிரித்தானிய கிழக்கிந்திய நிறுவனத்திற்கு எதிராக தாக்குதல்கள் நடத்த அக்கோட்டையைத் தளமாகப் பயன்படுத்தினார்.
# முதுகுருகு

**முதுகுருகு** என்னும் நூல் பெயரளவில் தெரியவரும் நூல்களில் ஒன்று. இறையனார் களவியல் உரை இந்த நூலைக் குறிப்பிடுகிது. அது இந்த நூலைத் தலைச்சங்க காலத்து நூல் எனக் குறிப்பிடுகிறது. இந்த நூல் இப்போது இல்லை,  
## ஒப்புநோக்கப் பாடல்
1  
:சேரல், மட அன்னம்! சேரல், நடை ஒவ்வாய்;  
:சேரல், மட அன்னம்! சேரல், நடை ஒவ்வாய்:  
:ஊர் திரை நீர் வேலி உழக்கித் திரிவாள் பின்  
:சேரல், மட அன்னம்! சேரல், நடை ஒவ்வாய்.  
2  
:அடையல், குருகே! அடையல் எம் கானல்,  
:அடையல், குருகே! அடையல் எம் கானல்,  
:உடை திரை நீர்ச் சேர்ப்பற்கு உறு நோய் உரையாய்;  
:அடையல், குருகே! அடையல் எம் கானல்.  
## ஒப்பு நோக்குக
- முதுநாரை

## அடிக்குறிப்பு
# ச. சாமுவேல்

**ச. சாமுவேல்** என்பவர் ஒரு முன்னோடி அறிவியல் தமிழ் எழுத்தாளர் ஆவார். இவர் பல உயிரியல், மருத்துவத்துறை நூல்களை எழுதியதுடன் இரஞ்சிதபோதினி என்ற இதழையும் நடத்தி உள்ளார் இவர் பர்மாவில் இரங்கூன் நகரில் ஒரு கல்லூரியில் தலைமை ஆசிரியாராகக் கடமைபுரிந்துள்ளார்..  

## எழுதிய நூல்கள்
- மானுட மர்ம சாத்திரம் - 1908
- மானஸ மர்ம சாஸ்திரம் - 1910
- ஷிப்னாட்டிஸம் - 1913
# மூலக்கூற்று இடைவிசை

**மூலக்கூற்று இடைவிசை** (*intermolecular force*) என்பது அருகருகே உள்ள அணுக்கள், மூலக்கூறுகள், மின்மிகள் ஆகியவற்றினிடையே நிலவும் ஈர்ப்பு அல்லது எதிர்ப்பு விசையைக் குறிக்கும். மூலக்கூற்றினை ஒருங்கே வைத்திருக்கும் மூலக்கூற்று உள்விசையை விட இது குறைந்த வலுவையே கொண்டிருக்கும். எடுத்துக்காட்டாக, ஐதரோகுளோரிக் அமிலத்தின் (HCl) மூலக்கூறுகள் அருகருகே இருக்கும்போது அவற்றினிடையே இருக்கும் விசையை விட, அதன் மூலக்கூற்றுள் இருக்கும் இணைவலுப் பிணைப்பு வகை வேதிப் பிணைப்பின் விசை அதிகமாக இருக்கும்.  
மூலக்கூற்று இடை விசைகளும் இரசாயன பிணைப்புகளும் இலத்திரன்கள் பங்குபற்றும் விதத்தில் அடிப்படையாக வேறுபடுகின்றன. இரசாயன பிணைப்புகளில் இலத்திரன்கள் பங்கிடப்பட்டு, இடம்மாற்றப்பட்டு நேரடியாகப் பங்கு கொள்கின்றன. எனினும் மூலக்கூற்று இடை விசைகளில் இலத்திரன்கள் நேரடியாகப் பங்குபற்றுவதில்லை. இலத்திரன்கள் மூலக்கூற்றுக்குள் அல்லது அணுவுக்குள் உள்ள இடத்தைப் பொறுத்து மூலக்கூற்று இடை விசைகள் உருவாகின்றன. மூலக்கூற்று இடை விசை ஏற்படுவதற்கு இலத்திரன்கள் பங்கிடப்படுவதோ, இழக்கப்படுவதோ, ஏற்கப்படுவதோ இல்லை.  
ஈர்ப்பு மூலக்கூற்று இடைவிசைகள்:  
- இருமுனை-இருமுனை விசைகள்
- அயனி-இருமுனை விசைகள்
- வண்டர்வாலின் விசைகள் (கீசொன் விசை, டிபை விளைவு, இலண்டன் கலைவு இடைவிசை)

## இருமுனைவு-இருமுனைவுக் கவர்ச்சி விசை

சமச்சீரற்ற மூலக்கூறில் உள்ள அணுக்களிடையே உள்ள மின்னெதிர்த்தன்மை வித்தியாசம் காரணமாக இருமுனைவு-இருமுனைவுக் கவர்ச்சி விசை ஏற்படுகின்றது. இது குறிப்பிடத்தக்களவுக்கு முக்கியமான இடைவிசையாகும். இக்கவர்ச்சி விசை ஏற்படுவதற்கு மூலக்கூறு சமச்சீரற்றதாகவும், நேரடியாகப் பிணைக்கப்பட்ட அணுக்களிடையே மின்னெதிர்த்தன்மை வித்தியாசமும் இருத்தல் அவசியமாகும். இவ்வகைக் கவர்ச்சி இடைவிசை உள்ள சேர்வைகள் முனைவுச் சேர்வைகள் என அழைக்கப்படும். நீர், அமோனியா, ஐதரசன் குளோரைடு, ஐதரசன் புளோரைடு என்பன முனைவுச் சேர்வைகளாகும். இச்சேர்வைகளில் மின்னெதிர்த்தன்மை அதிகமான N, O, Cl, F ஆகிய அணுக்கள் மின்னெதிர்த்தன்மை குறைந்த ஐதரசனிடமிருந்து இலத்திரன்களை இழுப்பதால் (அயன் பிணைப்பு போன்று முழுமையாகக் கவர இயலாது) இலத்திரன்கள் மின்னெதிர்த்தன்மை கூடிய அணுவின் பக்கம் அதிக நேரத்தைச் செலவிடும்.  
:  
உதாரணமாக HCl இல் மின்னெதிர்த்தன்மை அதிகமான Cl பக்கம் சிறிய மறையேற்றமும், மின்னெதிர்த்தன்மை குறைந்த H பக்கம் சிறிய நேரேற்றமும் ஏற்படும். இதனால் HCl மூலக்கூறுகளிடையே இருமுனைவு-இருமுனைவுக் கவர்ச்சி விசை உருவாகின்றது.
# மூலக்கூற்று உள்விசை

**மூலக்கூற்று உள்விசை (Intramolecular Force)** என்பது ஒரு மூலக்கூற்றின் அணுக்களை ஒன்றோடு ஒன்று பிணைத்து வைத்திருக்கும் ஒரு வகை விசையாகும் . இவ்விசையானது எல்லா வகையான வேதிப் பிணைப்புகளிலும் காணப்படும். அருகருகே இருக்கும், பிணைப்பில்லா அணுக்கள், மூலக்கூறுகள் இவற்றினிடையே இருக்கும் மூலக்கூற்று இடைவிசையை விட இது வலுவானதாக இருக்கும்.  

## மூலக்கூற்று உள்விசையின் வகைகள்
மூலக்கூற்றில் உள்ள அணுக்களின் வகையைப் பொருத்தும், அவற்றின் எதிர்மின்னிகளின் குணத்தைப் பொருத்தும் மூலக்கூற்று உள்விசை மூன்று வகையாகப் பிரிக்கப்படும். அவை:  

- அயனிப் பிணைப்பு
- இணைவலுப் பிணைப்பு
- மாழைப் பிணைப்பு

என்பவையாகும்.
# விக்கிப்பீடியா:ஆகஸ்ட் 24, 2013 சென்னை விக்கிப்பீடியா பட்டறை

அம்பத்தூரில் உள்ள சர் இராமசாமி முதலியார் மேல்நிலைப் பள்ளியில் ஆகஸ்ட் 24, 2013 அன்று விக்கிபீடியா விழிப்புணர்வு பயிற்சி நடைபெற்றது. பள்ளியின் அறிவியல் மன்றம் மற்றும் தகவல் தொழில்நுட்பவியல் மன்றம் ஆகியவை இணைந்து நடத்திய இப்பயிற்சியில் பள்ளியின் மேனிலை வகுப்பு மாணவர்கள் அனைவரும் கலந்து கொண்டனர்.  

சூர்யப்பிரகாஷ் வழிகாட்டுதலில் மாணவர்களுக்கு விக்கிப்பீடியா பற்றிய பொதுவான அறிமுகம், தமிழ் விக்கிப்பீடியா திட்டங்கள் பற்றிய விழிப்புணர்வு போன்றவை அளிக்கப்பட்டன. இந்நிகழ்ச்சியில் பள்ளியின் கல்வியியல் ஆலோசகர் சுந்தரவடிவேலு, கணினி அறிவியல் ஆசிரியர் சங்கர், இயற்பியல் ஆசிரியர் இரவிசங்கர் ஆகியோர் கலந்து கொண்டனர்.  

## படத்தொகுப்பு
# பத்கரீத்சா



**பத்கரீத்சா** (*Podgorica*, ; நகரம் மொண்டெனேகுரோவின் தலைநகரமாக விள்ங்குகிறது. இது மொண்டெனேகுரோவிலேயே பெரியதும், ஒரு சிறிய மலைக்குன்றின் கீழ் அமைந்துள்ள நகருமாகும். 1946 முதல் 1992 வரை இந்நகரத்தின் பெயர் டீட்டோகிராது (Titograd) என்று பெயர் வழங்கப்பட்டது. இங்குள்ள சீட்டா (Zeta) என்ற பகுதியில் வளமான பியெலொப்வில்ச்சி என்ற பள்ளத்தாக்கும், ரிப்னிகா மற்றும் மொராக்கா என்ற நதியும் பாய்ந்து இந்நகரை வளமானதாக்குகிறது. இந்நகரின் வடக்கில் அட்ரியாட்டிக் கடல் பகுதியில் குளிர் கால ஓய்வு மையங்கள் அதிகமாக காணப்படுகிறது. 2011 மக்கள்தொகைக் கணக்கெடுப்பின்படி 156,169 என அறியப்படுகிறது. மொண்டெனோகுரோவின் நிலப்பகுதியில் 10.4% மக்கள்தொகையில் 29.9% (சதவீதம்)மும் கொண்டுள்ளது. இந்நகர் மாண்டிநீக்ரோவின் கல்வி கலச்சார மையமாகவும் விளங்குகிறது.  

## மேற்கோள்
# வித்யாரம்பம் (நிறுவனம்)


**வித்யாரம்பம்** என்பது ஒரு தொண்டு நிறுவனம் ஆகும். தமிழகத்தின் சென்னையைத் தலைமையகமாகக் கொண்டு இயங்கிவரும் தன்னார்வ நிறுவனம் இது. தமிழகத்தின் கிராமப்புறக் குழந்தைகளுக்கு இலவசக் கல்வி அளிக்கும் பணியில் ஈடுபட்டு வருகிறது. 2002 - ஆம் ஆண்டு கன்னியாக்குமரி மாவட்டத்தின் வட்டக் கோட்டை எனும் கிராமத்தில் 17 மாணவர்களுடன் ஆரம்பித்த இந்நிறுவனம் இன்று 3264 கிராமங்களில் இயங்கிவருகிறது. இதுவரை 7,29,450 மாணவர்கள் கல்வி பெற்றுள்ளனர்.
# லா பா சாட்



**லா பா சாட்** (*Lau Pa Sat*, "பழைய கடைத்தொகுதி") அல்லது **தெலோக் ஆயர் கடைத்தொகுதி** (*Telok Ayer Market*) என்பது சிங்கப்பூரின் மையப் பகுதியில் அமைந்துள்ளது. சிங்கப்பூரின் வரலாற்றுச் சிறப்புமிக்க கட்டிடங்களில் இதுவும் ஒன்று. 1825 முதல் இக்கடைத் தொகுதி இயங்கிவருகிறது. இது பல்வேறு சிறு உணவுக்கடைகள், 24 மணி நேரம் இயங்கும் கடைகள், செருப்பு தைக்கும் கடை, தையல் கடை போன்றவற்றைக் கொண்டுள்ளது. இதில் பெரும்பாலும் உணவுக் கடைகளே அதிகம். பல்வேறு நாட்டு உணவுகள் கிடைக்கும் இடம் இது. புனரமைப்பிற்கு முன்னர் வார இறுதி நாட்களில் சிறு இசைக்குழுவின் இசைக் கச்சேரி நடந்து வந்தது.  

## வரலாறு

19 ஆம் நூற்றாண்டில் இக்கடைத் தொகுதியானது மிகச்சிறிய மரக்கட்டிடத்தில் இருந்து வந்தது. தெலோக் ஆயர் என்ற மலாய் மொழிச் சொல்லுக்கு தண்ணீர் வளைகுடா என்று பெயர். இக்கடைத் தொகுதியானது அழகிய வேலைப்பாடுகளுடன் கூடிய வார்ப்பு இரும்பினால் கட்டப்பட்டுள்ளது.  

முதலில் பல்வேறு வகையான கடைகள் இங்கு இருந்தாலும் 1973 ற்கு பின்னர் இதில் பெரும்பாலும் உணவுக்கடைகளே இயங்கிவருகின்றன. ஃராபல்ஸ் ப்ளேஸ் இரயில் நிலையம் இதன் அருகில் அமைந்துள்ளது.  
## மறுசீரமைப்பு
பராமரிப்பு மற்றும் மேம்பாட்டுப் பணிகளுக்காக செப்டம்பர் 01 ,2013 முதல் இரண்டு மாதங்களுக்கு மூடப்படும் என அறிவிக்கப்பட்டது. நான்கு மில்லியன் செலவில் மேற்கொள்ளப்பட்ட மேம்பாட்டுப் பணிகள் 9 மாதங்கள் நடைபெற்றன. பராமரிப்பு மற்றும் மேம்பாட்டுப் பணிகளுக்குப் பின்னர் 2014 ஆம் ஆண்டு ஜூன் மாதம் 30 ஆம் தியதி மீண்டும் செயல்படத் தொடங்கியது. பல புதிய கடைகளும் செயல்படுகின்றன. மறுசீரமைப்பிற்கு முன்னர் 90 கடைகளுடன் இயங்கி வந்தது. இப்போது 54 உணவுக் கடைகளும் (stalls) 14 சிறு உணவுச் சாலைகளுடனும் (mini restaurants) இயங்கிவருகிறது.  

## புகைப்படங்கள்
மேம்படுத்தப்பட்ட "லா பா சாட்"டின் (தெலோக் ஆயர் கடைத்தொகுதி)யின் புகைப்படங்கள்.
# படிமம்:நாதசுவரம் - கருநாடக இசை - டாக்டர். சேக் சின்ன மௌலானா.ogg


- **மூலம்:** Super Audio (Madras) PVT LTD வெளியிட்டுள்ள Classical Instrumental எனும் தலைப்பிலமைந்த ஒலிக் குறுந்தகட்டிலுள்ள ஒரு ஒலிவரி (sound-track). மூல ஒலிவரியின் நீளம்: 10 நிமிடங்கள்.
- **பயன்பாட்டுக்கான காரணம்**: படைப்பு உதாரணம் (a kind of masterpiece)
# பரத சாஸ்திரம்

**பரத சாத்திரம்** (பரத சாஸ்திரம்) என்பது 1600 களில் அல்லது 1700 தொடக்கத்தில் அச்சிடப்பட்ட ஒரு தமிழ் நூல் ஆகும். இந்த நூல் தமிழர்களின் ஆடல், பாடல், விளையாட்டுக்களைப் பற்றியது. இந்த நூல் தேவதாசிகளின் கல்வியில் பயன்படுத்தப்பட்டது. இந்த நூலைப் பற்றிய குறிப்புக்களை சீகன்பால்க் 1708 ஆம் ஆண்டு தென்மார்க்குக்கு அனுப்பி உள்ளார்.  

பரத முனிவர் எழுதிய பரத சாத்திரம் எனும் வடமொழி நூலிலிருந்து தமிழ் மொழியில் பரத சாத்திரம் மொழிபெயர்ப்பு செய்யப்பட்டது.
# சிறுகுரீஇ உரை

**சிறுகுரீஇ உரை** என்னும் நூல் மறைந்துபோன தமிழ் நூல்களில் ஒன்று. இதனைப் பேராசிரியர் தம் தொல்காப்பிய உரையில் குறிப்பிடுகிறார. இது பொய் அல்லாத உண்மை நிகழ்வுகளுக்கு நகைச்சுவை கூட்டி எழுதப்பட்ட நூல் என அவர் குறிப்பிடுகிறார். இத்தகைய நூல்களைத் தொல்காப்பியம் 'பொருளொடு புணர்ந்த நகைமொழி' எனக் குறிப்பிடுகிறது. இது போல் அமைந்த மற்றொரு நூல் தந்திர வாக்கியம்.  

## அடிக்குறிப்பு
# தந்திர வாக்கியம்

**தந்திர வாக்கியம்** என்னும் நூல் மறைந்துபோன தமிழ் நூல்களில் ஒன்று. இதனைப் பேராசிரியர் தம் தொல்காப்பிய உரையில் குறிப்பிடுகிறார. இது பொய் அல்லாத உண்மை நிகழ்வுகளுக்கு நகைச்சுவை கூட்டி எழுதப்பட்ட நூல் என அவர் குறிப்பிடுகிறார். இத்தகைய நூல்களைத் தொல்காப்பியம் 'பொருளொடு புணர்ந்த நகைமொழி' எனக் குறிப்பிடுகிறது. இது போல் அமைந்த மற்றொரு நூல் சிறுகுரீஇ உரை.  

## அடிக்குறிப்பு
# வௌவால் தோட்டம்

**வௌவால் தோட்டம்** (ஆங்கிலம்:Vovaal Thottam) என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் உள்ள ஒரு கிராமம் ஆகும்.  

## பெயர்க் காரணம்
மதுரை யானைமலையின் அடிவாரத்தில் இந்த கிராமம் அமைந்துள்ளது. யானை மலையின் இவ்வூர் அருகில் உள்ள மலைக் குகைகளில் வௌவால்கள் அதிகம் காணப்பட்டதால் இவ்வூருக்கு இப்பெயர் இடப்பட்டதாக சிலர் கூறுகின்றனர். ஆனால் தற்போது அந்த குகைகளில் உள்ள வௌவால்களின் எண்ணிக்கை குறைந்துவிட்டது.
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்



தமிழ் விக்கிப்பீடியாவின் பத்தாண்டுகளுக்கு வரும் வாழ்த்துச் செய்திகளுக்கான ஒருங்கிணைப்புப் பக்கம்.  

தமிழ் விக்கிப்பீடியாவின் வளர்ச்சியில் அக்கறை மிக்க கட்டற்ற பண்பாட்டு இயக்கங்கள், கல்வி நிறுவனங்கள், ஊடகங்கள், அரசு நிறுவனங்கள், தமிழ் வளர்ச்சி நிறுவனங்கள், தமிழார்வலர்கள் அறிஞர்கள் முதலிய பலரின் வாழ்த்துகளைப் பெற முனையலாம்.  

உங்களுக்குத் தெரிந்தவர்களிடம் இருந்து வாழ்த்துகளைப் பெற பின்வருமாறு மின்மடல் எழுதிக் கோரலாம். மடல் அனுப்பும் போது விக்கிப்பீடியா பக்கத்துக்கான இணைப்பை bitly போன்ற சேவைகள் மூலமாக குறுமுகவரியாக தாருங்கள். :  

      - 

:வணக்கம்  

:வரும் செப்டம்பர் 2013ல் தமிழ் விக்கிப்பீடியா (https://ta.wikipedia.org) தனது பத்தாண்டு நிறைவைக் கொண்டாடுகிறது. இந்த நேரத்தில் தமிழ் விக்கிப்பீடியாவின் வளர்ச்சி, வருங்காலம், செயற்பாடுகள் குறித்த உங்கள் கருத்துகளையும் வாழ்த்துகளையும் வரவேற்கிறோம். உங்கள் வாழ்த்தை விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/வாழ்த்து கோருபவரின் பெயர் பக்கத்தில் தரலாம். அல்லது, எனக்கு மின்மடலில் தெரிவித்தீர்கள் என்றால் நான் விக்கிப்பீடியாவில் பதிவேற்றி விடுகிறேன்.  

:நன்றி.  

:Hi  

:Tamil Wikipedia (https://ta.wikipedia.org) is celebrating its 10 years. It would be great if you could send us your feedback about Tamil Wikipedia's growth and your wishes for our future activities. You can write your message at விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/வாழ்த்து கோருபவரின் பெயர். Or, if you can send your message by email, I can get them uploaded in the wiki page.  

:Thanks.  

      - 

**பல விக்கிப்பீடியர்களும் ஒரே ஆள் / நிறுவனத்திடம் கோருவதைத் தடுக்கும் பொருட்டு, யார் யார் யாரைத் தொடர்பு கொள்கிறோம் என்ற தகவலை முன்கூட்டியே கீழ்க்கண்ட அட்டவணையில் குறிப்பிட்டு விடுங்கள்.** அவர்கள் நேரடியாக வாழ்த்துப் பக்கத்தில் தங்கள் வாழ்த்தைத் தெரிவிக்கலாம். அல்லது, அவர்களின் வாழ்த்துகளை மின்மடல் மூலம் பெற்று நாமே பதிவேற்றலாம். ஓரளவு தமிழ் விக்கிப்பீடியா, நாம் இயங்கும் சூழலைப் புரிந்து கொண்டு விரிவாக வரும் வாழ்த்துகளைத் தொகுப்பது பொருத்தமாக இருக்கும். ஓரிரு சொற்றொடர்களில் அமைந்த வழக்கமான வாழ்த்துகளை ஒட்டு மொத்தமாக ஒரு பக்கத்தில் தொகுத்து விடலாம்.  

### வாழ்த்துச் செய்திகள் பட்டியல்
| 1 | இந்திய விக்கிமீடியா கிளை | இரவி | விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Wikimedia India |
| --- | --- | --- | --- |
| 2 | CIS-A2K | இரவி | விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/CIS A2K |
| 3 | மலையாள விக்கிப்பீடியா | இரவி | விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Malayalam Wikipedia |
| 4 | தெலுங்கு விக்கிப்பீடியா | இரவி | விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Telugu Wikipedia |
| 5 | வங்காள விக்கிப்பீடியா | இரவி | விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Bengali Wikipedia |
| 6 | தமிழ் விக்கிப்பீடியா | செல்வசிவகுருநாதன் | விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/தமிழ் விக்கிப்பீடியர்களும் வாசகர்களும் |
# சித்தாமூர்



**சித்தாமூர்** தமிழ்நாட்டின் செங்கல்பட்டு மாவட்டத்தில் உள்ள சித்தாமூர் ஊராட்சி ஒன்றியத்தில் அமைந்த ஒரு சிற்றூர் ஆகும். இதன் அருகில் மகாபலிபுரம், பாண்டிச்சேரி போன்ற சுற்றுலாத் தலங்கள் அமைந்துள்ளன சித்தாமூர் மாவட்டத் தலைநகரான செங்கல்பட்டிலிருந்து 38 கி.மீ. தூரத்திலும், மாநிலத்தலைநகரான சென்னையிலிருந்து 93 கி.மீ. தூரத்திலும் அமைந்துள்ளது. இதன் அருகில் பல கல்லூரிகளும், பள்ளிகளும் அமைந்துள்ளன.  

## மேற்கோள்
# பெரிய முனியார்



பல ஊர்களை சேர்ந்த மக்களுக்கு காவல் மற்றும் எல்லை தெய்வமாக இருக்கும் கடவுள் தான் இந்த பெரிய முனியார்.இந்த ஆலயம் நெய்வேலி நகருக்கு வடக்கே மற்றும் நெய்வேலி மயானத்திகு தெற்கேயும் உள்ள இடைப்பட்ட காடு போன்ற பகுதியில் அமைந்துள்ளது.  

அடிப்படையில் இந்த கடவுள் சைவம், ஆனால் இந்த தெய்வத்தை வழிபடும் மக்கள் வேண்டுதலுக்காக ஆடு , கோழி போன்றவற்றை இதே ஆலயத்தில் உள்ள வீர பத்திரனுக்கு பலியிடுகிறார்கள். மேலும் கார்த்திகை தீபத்தின் போது, இந்த தெய்வத்தை வழிபடுபவர்கள் மாவிளக்கு படைப்பதை வழக்கமாக கொண்டுள்ளனர். மேலும் தங்கள் வீடுகளில் நடைபெரும் நல்ல காரியங்களுக்கு முன்னாள் இந்த கோவிலில் வணங்கி செல்வது வழக்கம்.இந்த கோவிலுக்கு சாப்பிடும் இடம் , 24 மணி நேர தண்ணீர் வசதி , மின்சார வசதி , புதிய சிலைகள் போன்றவை இங்கு வாடிக்கையாக வரும் பக்தர்களால் செய்து தரப்பட்டுள்ளது.
# செனான் நச்சு

**செனான் நச்சு** (*Xenon poisoning*) என்பது அணு உலைகளில் அயோடின்-135 இன் பீட்டா சிதைவினால் சேகரிக்கப்படும் செனான்-135 நச்சு ஆகும்.  

செனான் என்பது அணு எண் 54 ஐயும் அணுநிறை 131.3 ஐயும் கொண்ட ஒரு தனிமமாகும். மெண்டலியேவின் தனிம அட்டவணையில் சுழியத் தொகுதியில் உள்ள கனமான செயல்திறன் அற்ற வளிமமாகும். இயற்கையில் இவ்வளிமத்தின் கலவை ஒன்பது ஐசோடோப்புகளைக் கொண்டுள்ளது. 124 முதல் 136 வரை அவைகளின் அணுநிறை உள்ளன. அணு உலைகளில் யுரேனியம் பிளவுறும் போது 131 முதல் 145 வரை அணுநிறை கொண்ட பத்து கதிரியக்கமுடைய ஐசோடோப்புகள் வெளிப்படுகின்றன. உலையின் செயல்பாட்டிற்கு அதிக கேடு தரும் கரு 135 ஆகும். இது அதிக வெப்ப நியூத்திரான்களை எளிதாக ஏற்கிறது. இந்தக்கரு எரிகோலில் (Fuel rod) கொஞ்சம் கொஞ்சமாகச் சேரும் போது எரிகோலை நச்சுப்படுத்தி, யு-235 எரிகோலையே முழு பயன்பாட்டிற்கு முன்பே மாற்றவேண்டிய சூழ்நிலையை ஏற்படுத்துகிறது.  

இயற்கையில் யு-235 மற்றும் யு-238 இவைகளின் சிதைவு காரணமாக செனான் கிடைக்கிறது. செனான்/யுரேனியம் இவைகளின் நிறை விகிதத்திலிருந்து, யுரேனியத் தாதுவின் உண்மையான வயதினைக் கணிக்கலாம்.  

The Atom from A to Z. K.Gladkov. Mir Publishers Moscow 1971
# அசீமா சாட்டர்ஜி



**அசீமா சாட்டர்ஜி** *(Asima Chatterjee)* (23 செப்டம்பர் 1917 – 22 நவம்பர் 2006) ஓர் இந்திய வேதியியலாளர். இவர் கரிம வேதியியலிலும் நிலைத்திணைசார் (தாவர) மருந்தியலிலும் கணிசமான பங்களிப்பு செய்துள்ளார். இவரின் குறிப்பிடத்தகு பணி வின்சா ஆல்கலாயிடுகளிலும் கைகால் வலிப்புத் தடுப்பு, மலேரியக் காய்ச்சல் தடுப்பு மருந்துகளிலும் அமைந்தது. இவர் இந்தியத் துணைக்கண்ட மூலிகைகள் ஆய்வில் பெரும்பணி ஆற்றியுள்ளார்.  

## வாழ்க்கை

### இளமை
அசீமா சாட்டர்ஜி (நேயி முகர்ஜி) முந்தைய வங்காள மாகாணத்தில் 1917 செப்டம்பர் 23 இல் பிறந்தார் (நேயி முகர்ஜி). இவர் கொல்கத்தாவில் பள்ளிக்கல்வியில் சிறந்த மாணவராகத் திகழ்ந்தார். பின்னர் கொல்கத்தா பல்கலைக்கழக இசுகாட்டிழ்சு கல்லூரியில் சேர்ந்து வேதியியலில் தகவுறு மாண்போடு 1936 இல் இளவல் பட்டம் பெற்றுள்ளார்.  

### கல்விப்பணி
இவர் 1938 இல் வேதியியல் முதுவர் பட்டம் பெற்றுள்ளார். பின்னர் கொல்கத்தா பல்கலைக்கழகத்திலேயே முனைவர் பட்டம் தாவரப் பொருள்களிலும் செயற்கைக் கரிம வேதியியலிலும் பெற்றுள்ளார். அப்போது அங்கே பிரஃபுல்லா சந்திர ராயும் பெர்ர. எஸ்.என். போசும் இவரின் ஆசிரியர்களாக இருந்துள்ளனர். கூடுதலாக இவர் மடிசனில் உள்ள வில்கான்சின் பல்கலைக்கழகத்திலும் கால்டெக்கிலும் ஆய்வுப் பட்டறிவும் பெற்றவர் ஆவார்.  

### வாழ்க்கைப்பணி
இவர் கொல்கத்தா பல்கலைக்கழகத்தின் சீமாட்டி பிரபவுர்ன் கல்லூரியில் 1940 இல் வேதியியல் துறையின் நிறுவனத் தலைவராகச் சேர்ந்தார். இவர் 1940 இல் இந்தியப் பல்கலைக்கழகம் ஒன்றால் முதன்முதலாக அறிவியலில் முதுமுனைவர் பட்டம் பெற்ற பெண்மணியானார். இவர் 1954 இல் கொல்கத்தா பல்கலைக்கழகத்தின் பல்கலைக்கழக அறிவியல் கல்லூரியில் இணைப்பேராசிரியராக தூய வேதியியல் துறையில் சேர்ந்தார்.இவர் 1962 இல் அப்பல்கலைக்கழகத்தின் தகைமைசான்ற கைரா வேதியியல் பேராசிரியர் பதவியை ஏற்றார், இப்பதவியில் இவர் 1982 வரைதொடர்ந்து இருந்தார்.  

## தகைமைகளும் விருதுகளும்
- இவர் கொல்கத்தா பல்கலைக்கழகத்தின் பிரேம்சந்த் இராய்சந்த் புலமையாளர் ஆவார்.
- இவர் ஓர் இந்தியப் பல்கலைக்கழகத்தால், அதாவது கொல்கத்தா பல்கலைக்கழகத்தால் ஜானகி அம்மாளுக்குப் பின்னர் இரண்டாவதாக அறிவியலில் முதுமுனைவர் பட்டம் 1944 இல் வழங்கப்பட்டவர்.
- இவர் கொல்கத்தா பல்கலைக்கழகத்தின் பெருமைசால் கட்டிலான கைரா வேதியியல் பெராசிரியராக 1962 முதல் 1982 வரை பதவி வகித்தார்.
- இவர் 1972 இல் இந்திய பல்கலைக்கழக நல்கை ஆணையத்தால் ஒப்பளிக்கப்பட்ட இயற்கைப் பொருள் வேதியியலில்செறிந்த பயிவிப்பும் ஆய்வும் மேற்கொள்ள நல்கிய சிறப்புதவித் திட்ட்த்தின் தகைமைசால் ஒருங்கிணைப்பாளராக அமர்த்தப்பட்டார்.
- இவர்1960இல் புது தில்லி, இந்திய தேசிய அறிவியல் கல்விக்கழகத்தின் ஆய்வுறுப்பினராகத் தேர்வு செய்யப்பட்டார்.
- இவர் 1961 இல் வேதியியலுக்கான சாந்தி சுவரூப் பட்நாகர் விருதைப் பெற்றார். இவரே இப்பரிசைப் பெறும் முதல் பெண்மணியாவார்.
- இவர் 1975 இல் ப்ருமைசான்ர பத்மப் பூழ்சன் விருதைப் பெற்றார். மேலும் இவரே இந்திய அறிவியல் பேர்ராயக் கழகத்தின் பொதுத் தலைவராகத் தேர்வு செய்யப்பட்ட முதல் பெண் அறிவியலாளரும் ஆவார் .
- பல பல்கலைக்கழகங்கள் இவருக்கு அறிவியலில் தகவுறு முதுமுனைவர் பட்டத்தை வழங்கின.
- இவர் 1982 பிப்ரவரி முதல் 1990 மே வரை இந்தியக் குடியரசுத் தலைவரால் இராச்சியச் சபையின் உறுப்பினராக அம்ர்த்தப்பட்டார்.
# பாப்பாத்தி அம்மன்

**பாப்பாத்தி அம்மன்** என்பவர் நாட்டார் தெய்வங்களில் ஒருவராவார்.  

## வரலாறு
புதுக்கோட்டைக்கு அருகேயுள்ள குடுமியான் மலையெனும் கிராமத்தில் இரு வேறு சாதியைச் சேர்ந்த பாப்பாதி, கருப்பாயி என்ற தோழிகள் வாழ்ந்து வந்தார்கள். மழையின்றி போனதால், கிராமத்தினை விட்டுச் செல்ல கருப்பாயின் சாதியினர் முடிவெடுத்தார்கள். அவர்கள் இரவில் ஓரிடத்தில் தங்கும்பொழுது கருப்பாயி, பாப்பாத்தியின் நினைவாகவே இருந்தாள். எனவே பாப்பாத்தியைக் காண யாருக்கும் தெரியாமல் மீண்டும் குடுமியான் மலைக்கே பயணித்தார்.  

கருப்பாயின் பிரிவை தாங்க இயலாத பாப்பாத்தியும் அவளைத் தேடி பயணித்தார். இருவரும் நடுவழியில் சந்தித்துக் கொண்டர். இரு சாதியினரும் தங்களை ஒன்றாக வாழ அனுமதிக்க மாட்டார்கள் என எண்ணி, ஒன்றாக தற்கொலை செய்துகொண்டார்கள்.  

## ஆதாரங்களும் மேற்கோள்களும்
# கருப்பாயி அம்மன்

**கருப்பாயி அம்மன்** என்பவர் நாட்டார் தெய்வங்களில் ஒருவராவார்.  

## வரலாறு
புதுக்கோட்டைக்கு அருகேயுள்ள குடுமியான் மலையெனும் கிராமத்தில் இரு வேறு சாதியைச் சேர்ந்த பாப்பாதி, கருப்பாயி என்ற தோழிகள் வாழ்ந்து வந்தார்கள். மழையின்றி போனதால், கிராமத்தினை விட்டுச் செல்ல கருப்பாயின் சாதியினர் முடிவெடுத்தார்கள். அவர்கள் இரவில் ஓரிடத்தில் தங்கும்பொழுது கருப்பாயி, பாப்பாத்தியின் நினைவாகவே இருந்தாள். எனவே பாப்பாத்தியைக் காண யாருக்கும் தெரியாமல் மீண்டும் குடுமியான் மலைக்கே பயணித்தார்.  

கருப்பாயின் பிரிவை தாங்க இயலாத பாப்பாத்தியும் அவளைத் தேடி பயணித்தார். இருவரும் நடுவழியில் சந்தித்துக் கொண்டர். இரு சாதியினரும் தங்களை ஒன்றாக வாழ அனுமதிக்க மாட்டார்கள் என எண்ணி, ஒன்றாக தற்கொலை செய்துகொண்டார்கள்.  

## கோயில்கள்
- மேலச்சிறுபோது கருப்பாயி அம்மன் மற்றும் கருப்பையா கோயில்

## இவற்றையும் காண்க
- நாட்டுப்புறப் பெண் தெய்வங்கள்

## ஆதாரங்களும் மேற்கோள்களும்
# புறோமிலெயின்


**புறோமிலெயின்** (*bromelain*) என்பது, அன்னாசிப் பழத்தின் தண்டில் இருந்து பிரித்து எடுக்கப்படும் ஒரு நொதிப் பொருளாகும். இதன் பயன்கள் அதிகம். அழற்சி எதிர்ப்புத் தன்மையுடையது.  

5, புளூரோயுராசில் (5, Fluorauracil) என்பது புற்றுநோய்க்கான வேதி மருந்தாகும். புறோமிலெயின் இந்த வேதிமருந்தை விட மேலானது, சிறப்பானது என ஆய்வுகள் தெரிவிக்கின்றன..
# புட்ப பலன்

கமலை ஞானப்பிரகாசர் இயற்றிய நூல்களில் ஒன்றான புட்ப விதி என்னும் நூலோடு **புட்ப பலன்** என்னும் நூல் பலரால் பலமுறை சேர்த்துப் பதிப்பிக்கப்பட்டுள்ளது. அந்தப் பதிப்புகளில் இந்த நூலின் ஆசிரியர் பெயர் தெரியவில்லை என்னும் குறிப்பு உள்ளது. எனினும் கமலை ஞானப்பிரகாசரே இந்த நூலைச் செய்திருக்கலாம் எனக் கொள்ள இடம் உண்டு.  

நந்தவன மகிமை, கோட்டுப் பூ, கொடிப் பூ, நீர்ப் பூ, நிலப் பூ, வில்வம், துளசி, பிற இலைகள், புற்கள், வேர்கள் முதலானவற்றைப் போட்டுப் பூசை செய்வதால் உண்டாகும் பலன்கள் இந்த நூலில் கூறப்பட்டுள்ளன.  
## அடிக்குறிப்பு
# புத்த நூல்

**புத்த நூல்** என்னும் நூல் உரைநூல்களால் தெரியவரும் நூல்களுள் ஒன்று. ஞானப்பிரகாசர் எழுதிய சிவஞான சித்தியார் பரபக்க உரையில் இந்த நூலின் ஒரு விருத்தப் பாவும், ஒரு வெண்பாவும் மேற்கோள்களாகத் தரப்பட்டுள்ளன. இந்தப் பாடல்களை இந்த உரைநூல் **சுகந்த நூல்** எனக் குறிப்பிட்டு விளக்கம் தந்துள்ளது. "புத்தன் என்பவன் சுகந்தன். துக்கத்தின் நிவாரண மார்க்கத்தை உணர்த்தி, சுகத்தைப் பெறும் மார்க்கத்தைக் காட்டுவதால் இந்நூல் 'புத்த நூல்'. இந்தப் பாடல்கள் 'சுகந்தநூல்' துணிபு". திருவொற்றியூர் தத்துவப்பிரகாரும் இந்த நூலின் விருத்தப் பாடலை மேற்கோள் காட்டியுள்ளார்.  

புத்த சமயக் கோட்பாடுகளைக் கூறும் நூல்களும் தமிழில் 9 ஆம் நூற்றாண்டில் இருந்தன என்பதை இதனால் அறியமுடிகிறது.  

## மேற்கோள்களாகத் தரப்பட்டுள்ள பாடல்கள்

நாம் எட்டி வைத்துள்ள உருவம் 3, நாம் அடையும் வேதனை 6. அவற்றால் பெறும் ஞானக் குறிப்பும் 6. செய்கை 20. 5 கந்தப் பொருள்களும் கணப் பொழுதில் பங்கு போட்டுக்கொண்டு மாறிப் பங்கம் ஆகிவிடும். இவை 13 சுகந்த நூல்களில் காட்டப்பட்ட துணிபுகள்.  
:எட்டிவை உருவம் மூன்று வேதனை ஆறு ஞானம்  
:ஒட்டிய குறிப்பு ஓர் ஆறு செய்கையும் இருபது ஆகக்  
:கட்டிய பஞ்ச கந்தம் கணத்தினில் பங்கம் ஆகும்  
:தொட்ட நூல் பத்தும் மூன்றும் **சுகதநூல்** துணிவு தானே.  
உடலும் ஆன்மாவும் காரணம் பற்றி வருவன அல்ல. காரணன் ஒருவனால் வருவனவும் அல்ல. எல்லாம் தாமே வரும். நிலையில்லை. ஒன்றன் சார்வால் பிறவி வரும். சார்வால் செயல்களும் நிகழும். இது பதிபு அடிப்படையில் தோன்றி மறையும். இவை 'சுகத நூலின்' துணிந்த முடிவுகள்.  
:சகசமும் ஆன்மாவும் காரணனும் இல்லை  
:சகலமும் ஆம் அனித்தம் சார்வால் பிறவி  
:வகை வினை உண்டு பதிபு ஒன்ற மாய்தல்  
:**சுகதநூல்** முத்தித் துணிபு.  

## அடிக்குறிப்பு
# புத்தமத கண்டன நூல்

புத்த மதக் கருத்துகளைக் கண்டித்து மாறுபட்ட விளக்கங்களைத் தரும் நூல்களை மு. அருணாசலம் **புத்தமத கண்டன நூல்** என்னும் தலைப்பின் கீழ் விளக்குகிறார். நீலகேசி உரை, குண்டலகேசி உரை என்னும் இரண்டு உரை நூல்களும் புத்த சமயக் கருத்துக்களை மறுப்பதற்கு என்றே எழுதப்பட்டவை.  

நீலகேசி உரையில் புத்த சமயக் கருத்துக்களைக் கண்டிக்கும் வெண்பாக்கள் 19 உள்ளன.  
## எடுத்துக்காட்டு
1  
:விதியால வருவது அல்லால் மேதக்கோர் தங்கள்  
:மதியினால் வாழ்வது ஒன்று உண்டோ - பதிதொறும்  
:சங்கரனும் ஐயம் மேற்கொண்டு உண்டான் தடம் கடல் சூழ்  
:மங்கையுடன் காடு உறைந்தான் மால்.  
2  
:தனக்கும் பிறர்க்கும் பயனின்றிப் புத்தன்  
:எனைத்துத் துயரும் உழத்தல் - கணப் பிணியின்  
:நீங்கித் தன் கூத்தி குலத்தான் என ஆதல்  
:தூங்கத் தலை அரிந்து அற்று.  

## அடிக்குறிப்பு
# நூற்றொகை விளக்கம்

**நூற்றொகை விளக்கம்** என்பது 1888-ஆம் ஆண்டு வெளிவந்த ஒரு தமிழ் நூல் ஆகும். இந்த நூலைப் பேராசிரியர் பெ. சுந்தரனார் எழுதினார். இந்த நூலில் "இவ்வுலக வாழ்க்கைக்கு மனிதனின் அறிவு வளர கணிதம், இரசாயணம், உயிரியல் உளநூல், வானவியல், சோதிடம், புவியியல், இலக்கணம், அறம், சிற்பம், கடற்பயணம், போர்க்கலை, மருத்துவம் என்று பல்வேறு துறைகளை அக்காலத்தில் வழங்கிய சொற்களைக் கொண்டு விளக்குகிறார்." அக்காலத்தில் வளர்ச்சி பெற்ற பல் துறை அறிவியல் துறைகளைப் பற்றிய விளக்கங்களைத் தொகுத்து வகுத்துத் தருவதில் இஃது ஒரு முன்னோடி நூல்.  

## அமைப்பு
இந்த நூல் 38 சூத்திரங்களைக் கொண்டது. ஓவ்வொரு சூத்திரமும் ஒரு துறையைப் பற்றியது. இந்த நூலில் பல புதிய கலைச்சொற்கள் எடுத்துக் கையாளப்பட்டுள்ளன.
# கண்ணங்குடி



**கண்ணங்குடி** தமிழ்நாட்டின் சிவகங்கை மாவட்டம், தேவகோட்டை வட்டம், கண்ணங்குடி ஊராட்சி ஒன்றியம், கண்ணன்குடி ஊராட்சியில் ஊராட்சியில் அமைந்த சிற்றூர் ஆகும். கண்ணங்குடி ஊராட்சி ஒன்றியத்தின் வட்டார வளர்ச்சி அலுவலகம் கண்ணங்குடியில் இயங்குகிறது. இவ்வூர் மாவட்டத் தலைநகரமான சிவகங்கையிலிருந்து 59 கி.மீ. தூரத்திலும், தேவகோட்டையில் இருந்து 15 கி.மீ. தூரத்திலும் உள்ளது. கண்ணங்குடியில் ஒரு ஏரி ஒன்றும் உள்ளது.  

## கண்ணங்குடியில் உள்ள வங்கிகள்
- ஐடிபிஐ வங்கி
- பாண்டியன் கிராம வங்கி
- சிவகங்கை மாவட்ட மத்திய கூட்டுறவு வங்கி

## கண்ணங்குடியில் உள்ள பள்ளிகள்
- ஊராட்சி ஒன்றிய தொடக்கப் பள்ளி
- அரசு மேல்நிலைப் பள்ளி

## அருகாமையில் உள்ள கிராமங்கள்
- கப்பலூர்
- சடையமங்கலம்
- பருத்திக்குடி
- காட்டுக்குடி
- உடையனவயல்
- வயல்கோட்டை
- தேவண்டதாவு
- கட்டவிளாகம்
- நீர்குன்றம்
- கண்டியூர்
- சிறுவாச்சி
- மனிக்கரம்பை
- ஆனையடி
- இந்திரா நகர்
- தத்தனி
- அனுமந்தக்குடி
- கேசனி
# வ. கௌதமன்


**வ. கௌதமன்** (*V. Gowthaman*) தமிழ்த் திரைப்பட இயக்குநரும் நடிகருமாவார். . 1999 ஆம் ஆண்டு முரளி, சிம்ரன் ஆகியோர் நடித்த "கனவே கலையாதே" என்ற திரைப்படத்தின் மூலமாக தமிழ்த்திரையுலகில் அறிமுகமாகிய இவர், 2010 ஆம் ஆண்டு "மகிழ்ச்சி" என்ற திரைப்படத்தில் நடிகராகவும் அறிமுகமானார். இடைப்பட்ட காலத்தில் மக்கள் தொலைக்காட்சிக்காக "சந்தனக்காடு", "ஆட்டோ சங்கர்" ஆகிய தொலைக்காட்சித் தொடர்களையும் இயக்கியுள்ளார்.  

சிறந்த தமிழ் உணர்வாளராகவும் அறியப்பட்ட இவர், தமிழர் பிரச்சினை தொடர்பான கோரிக்கைகளுக்கு குரல் கொடுப்பவர். விடுதலைப்புலிகளின் தலைவர் பிரபாகரனின் வாழ்க்கை வரலாற்றைத் திரைப்படமாகக் கொண்டுவரும் முயற்சியில் ஈடுபட்டுள்ளார்.  

### இயக்குநராக
;திரைப்படங்கள்  

- *கனவே கலையாதே* (1999)
- *மகிழ்ச்சி* (2010)

;தொலைக்காட்சித் தொடர்கள்  
- *சந்தனக்காடு*
- *ஆட்டோ சங்கர்*

### நடிகராக
- *நீங்களும் ஹீரோதான்* (1990) - டைகர் பிரம்நாத்தின் விசிறி
- *காதலே நிம்மதி* (1998) - பரிமாறுபவர்
- *சொல்ல மறந்த கதை* (2002) - மகிழுந்து ஓட்டுநர்
- *மகிழ்ச்சி* (2010)
# புராண சாகரம்

**புராண சாகரம்** என்னும் நூல் பற்றிய குறிப்பு யாப்பருங்கல விருத்தி என்னும் உரைநூலில் உள்ளது. பல அடிகளைக் கொண்டு உமையும் பஃறொடை வெண்பா என்னும் யாப்பிலக்கணத்துக்கு இலக்கணம் கூறுகையில் பஃறொடை வெண்பாப் பாடல்களை இராமாயணம், புராணசாகரம் ஆகிய நூல்களில் காணலாம் என இந்த உரைநூல் குறிப்பிடுகிறது. இதனால் இந்த நூல் பஃறொடை வெண்பாவால் ஆன நூல் எனத் தெரிகிறது. புராணம் என்பது பழங்கதை.  

**கதாசாகரம்** என்னும் நூல் ஒன்று வடமொழியில் உண்டு. இந்தப் புராண சாகரம் இந்த வடமோழி நூலின் மொழிபெயர்ப்பு ஆகலாம். இது இராமாயணம் போன்ற பழங்கதை. கதாசாகரம் சோமதேவ பட்டர் என்பவரால் இயற்றப்பட்ட நூல். இவர் 11 ஆம் நூற்றாண்டில் வாழ்ந்தவர். எனவே புராண சாகரம் என்னும் நூல் 12 ஆம் நூற்றாண்டில் தோன்றிய நூல் எனக் கிருஷ்ணமாச்சாரியார் என்பவர் பாடநூல் ஒன்றில் குறிப்பிட்டிருக்கிறார். இது பொருந்தாது என்பதை மு. அருணாசலம் சுட்டிக் காட்டித் தெளிவுபடுத்துகிறார்.  

யாப்பருங்கல விருத்தி என்னும் உரைநூல் தோன்றிய 11 ஆம் நூற்றாண்டு. இந்த உரையில் சுட்டப்படும் நூல் அதற்கும் முந்தியது. கம்பராமாயணம் 9 ஆம் நூற்றாண்டு நூல். இது தன் காலத்துக்கு முன்னர் இருந்த பஃறொடை வெண்பாவாலான இராமாயணத்தையும் எண்ணியிருக்க வாய்ப்பு உண்டு. இந்தப் பஃறொடை வெண்பாவோடு சேர்த்துக் குறிப்பிடப்பட்டும் புராண சாகரம் என்னும் நூலும் 9 ஆம் நூற்றாண்டு எனக் கொள்வது பொருத்தமானது.  
## அடிக்குறிப்பு
# இராமாயணம் (பஃறொடை வெண்பா)

**பஃறொடை வெண்பாவாலான இராமாயணம்** என்னும் நூலை யாப்பருங்கல விருத்தி என்னும் உரைநூல் குறிப்பிடுகிறது. கம்பராமாயணம் விருத்தப் பாவால் ஆன நூல். இதன் காலம் 9 ஆம் நூற்றாண்டு. இந்தப் 'பஃறொடை வெண்பா இராமாயணம்' அதற்கும் முந்தியது. பாரதக் கதை கூறும் பாரத வெண்பா என்னுப் நூல் இருந்தது போல இராமாயணத்துக்கும் இருந்த வெண்பா நூல் இது.  

5, 6, 7, 8, 9, 12 அடிகளைக் கொண்டு வரும் பஃறொடை வெண்பாக்களுக்கு எடுத்துக்காட்டுப் பாடல்கள் தந்த பின்னர் கீழ் வரும் குறிப்பு யாப்பருங்கல விருத்தி உரைநூலில் உள்ளது.  
:"இன்னும் பல அடியான் வந்த பஃறொடை வெண்பா இராமாயணமும், புராண சாகரமும் முதலாக உடைய செய்யுள்களில் கண்டுகொள்க"  
## அடிக்குறிப்பு
# கெப்லர்-78பி



**கெப்லர்-78பி** (*Kepler-78b*) என்பது சூரியனை 8.5 மணி நேரத்திற்குள் சுற்றி வரும் ஒரு புதிய புறக்கோளாகும். இதனை அமெரிக்காவின் நாசா விண்வெளி ஆராய்ச்சியாளர்கள் கண்டுபிடித்துள்ளனர். இக்கோள் "மாசாச்சூசெட்சு" என்ற தொழில் நுட்பத்தால் கண்டுபிடிக்கப்பட்டுள்ளது.  

சூரியனுக்கும் புதனுக்குமான தூரத்தில் 40 மடங்கு அருகில் இக்கோள் சுற்றுகிறது. இதனால் இதன் மேல்பரப்பு 5000 கெல்வின் வெப்பநிலை கொண்டதாக உள்ளது. உருகிய பாறைகளைக் கொண்ட இக்கோள் பூமியை ஒத்து காணப்படுகிறது.  

இப்புறக்கோளில் இருந்து வரும் ஒளியை கெப்லர் வானியல் தொலைக்காட்டி மூலம் அவதானித்துள்ளனர். இந்த ஒளியானது புறக்கோளின் மேற்பரப்பில் இருந்து வெளியேறியதாகயோ, அல்லது அதன் மீது பட்டுத் தெறித்து வந்த கதிராகக்கூட இருக்கலாம் என நம்பப்படுகிறது. 2009ல் ஏவப்பட்ட கெப்லர் வெண்கலத்தின் இரண்டு சில்லுகள் பழுதடைந்துள்ளதாக நாசா தெரிவித்துள்ளது.
# புறப்பொருள் வெண்பாமாலை உரை

**புறப்பொருள் வெண்பாமாலை உரை** என்பது புறப்பொருள் வெண்பாமாலை நூலுக்கு எழுதப்பட்ட உரை. புறப்பொருள் வெண்பாமாலை ஒன்பதாம் நூற்றாண்டில் தோன்றிய நூல். இதன் ஆசிரியர் ஐயனாரிதனார். இவரிடம் பயின்ற மாணவர் ஒருவர் இதற்கு உரை எழுதினார். புறப்பொருள் வெண்பாமாலையில் உள்ள பொருளிலக்கணம் கூறும் கொளு நூற்பாக்களும், அவற்றிற்குத் தரப்பட்டுள்ள எடுத்துக்காட்டுப் பாடல்களும் நூலாசிரியரால் எழுதப்பட்டவை. அவற்றிற்கு எழுப்பட்டுள்ள உரை நூலாசிரியரின் மாணாக்கரால் எழுதப்பட்டது.  
## அடிக்குறிப்பு
# சிதறொளி


ஓர் ஊடகத்தினூடே ஒளிக்கற்றைச் செல்லும் போது ஊடகத்திலுள்ள நுண்துகள்களால் ஒளியானது நாலாபக்கமும் சிதறடிக்கப்படுகிறது. இவ்வாறு விலக்கமுற்ற ஒளி **சிதறொளி** (*Scattered rays*) எனப்படுகிறது. ஒளிச் சிதறலால் தான் ஒளிக்கற்றையின் பாதையினை நம்மால் காணமுடிகிறது.  

கதிரியலில், எக்சு-கதிர்கள் நோயாளியின் உடல் வழி செல்லும் போது, பலவகையான அணுக்களால் சிதறடிக்கப்படுகின்றன. இந்த **சிதறிய கதிர்கள்** எக்சு கதிர் படத்தின் ஒப்புமையினை (Contrast) பாதிக்கின்றன. இதனைத் தவிர்க்க **கிரிட்**(Grid) பயன்படுத்தப்படுகிறது. நல்ல கதிர்படம் பெறப்பட்டாலும் சற்று அதிக கதிர் ஏற்பளவினை நோயாளிக்குக் கொடுக்கிறது.
# விக்கிப்பீடியா:லீலாவதியின் மகள்கள்

அண்மையில் இந்திய அறிவியற் கழகம், “லீலாவதியின் மகள்கள்” என்ற நூலை வெளியிட்டது. இதில் இந்தியாவின் முதன்மையான 50 பெண் அறிவியலாளர்களைப் பற்றிய குறிப்புகள் உள்ளன. ஆங்காங்கில் நடைபெற்ற விக்கிமேனியா கருத்தரங்கில், இந்திய விக்கிப்பீடியர்கள் கூடிப் பேசி, இந்நூலில் உள்ளோரைப் பற்றிய கட்டுரைகளை இந்திய மொழி விக்கிப்பீடியாக்களில் ஆக்கலாம் என்று தங்கள் கருத்துகளைத் தெரிவித்தனர். இது தொடர்பாக அறிய, மேல்-விக்கியைப் பார்க்கவும். இத்திட்டம் இதுவரையில், இந்தி, தெலுங்கு மொழி விக்கிப்பீடியாக்களில் தொடக்க நிலையில் உள்ளது.  

## விருப்பமுள்ளோர்

## ஆக்க வேண்டிய கட்டுரைகள்
| கட்டுரை |
| --- |
| Janaki Ammal ஜானகி அம்மாள் |
| Asima Chatterjee அசீமா சாட்டர்ஜி |
| Anandibai Joshi ஆனந்தி கோபால் ஜோஷி |
| Anna Mani அண்ணா மணி |
| Irawati Karve |
| Kamal Ranadive |
| Darshan Ranganathan |
| Kamala Sohonie |
| Maharani Chakravorty |
| Sulochana Gadgil |
| Somdatta Sinha |
| Sulabha K Kulkarni |
| బి. విజయలక్ష్మి (b-vijayalakshmi) |
| Yamuna Krishnan :te:యమునా కృష్ణన్ |
| Minnie M Mathan :te:మిన్నీ మాథన్ |
| Asha Mathur :te:ఆషా మాథుర్ |
| Charusita Chakravarty :te:చారుసీతా చక్రవర్తి |
| Aruna Dhathathreyan :te:అరుణా దత్తాత్రేయన్ |
| Sudha Bhattacharya :te:సుధ భట్టాచార్య |
| Radha Balakrishnan :te:రాధా బాలకృష్ణన్ |
| Bindu Anubha Bambah :te:బిందు ఎ బంబాహ్ |
| Meenakshi Banerjee :te:మీనాక్షీ బెనర్జీ |
| Manju Bansal :te:మంజు బన్సాల్ |
| Archana Bhattacharyya :te:అర్చనా భట్టాచార్య |
| Sunetra Gupta :en:Sunetra Gupta |
| Banoo Jehangir Coyaji (member of the Scientific and Technical Group in Human Reproduction, WHO) :en:Banoo Jehangir Coyaji |
| Tessy Thomas :en:Tessy Thomas |
| Padmavathy Bandopadhyay (first Indian woman to conduct scientific research at the North Pole) :en:Padmavathy Bandopadhyay |
| Indian Women Scientists' Association :en:Indian Women Scientists' Association |
| Archana Sharma :hi:अर्चना शर्मा |
| Jenita Mary Nongkynrih :hi:जेनिता मैरी नोंगकिनरिह |
| Vandana Shiva :en:Vandana Shiva |
# தில்லி அரசு



**தில்லி அரசு** என்பது, இந்திய நாட்டின் தேசிய தலைநகர் பகுதியில் உள்ள 11 மாவட்டங்களை ஆளும் அரசாகும். தில்லியின் துணை ஆளுனரின் செயலாட்சியில், நீதித்துறையும் சட்டசபையும் நடைபெறுகிறது. தில்லி சட்டமன்றமானது, 70 சட்டமன்ற உறுப்பினர்களைக்(MLA) கொண்டுள்ளது.  

இங்குள்ள காவல் துறையை நிர்வகிக்கும் அதிகாரம் தில்லி அரசிற்கு இல்லை; இந்தியத் தலைநகரின் பாதுகாப்பு கருதி, தில்லி மாநிலத்தின் காவல் துறையை இந்திய அரசின் உள்துறை அமைச்சகம் நிர்வகிக்கிறது.  

## அமைச்சரவை உறுப்பினர்கள்

தில்லி அரச அமைச்சரவை உறுப்பினர்களின் பட்டியல் :  
**caption**

| அசோக் குமார் வாலியா | குடும்ப நலன், உயர் கல்வி, பயிற்சி மற்றும் தொழில்நுட்ப கல்வி, தொழிலாளர் நலன், சிறுபாசனம் உள்ளிட்ட பாசனத்துறை(I&FC) |  |
| --- | --- | --- |
| அரவிந்த சிங் லவ்லி | ஊரக வளர்ச்சி, வருவாய், உள்ளூர் அமைப்புகள், குருத்வாரா தேர்தல் மற்றும் ஆட்சித்துறை |  |
| அருண் யுசப் | மின்சாரம், உணவு மற்றும் நுகர்பொருட்கள் வழங்கல், தொழில் துறை, வேலைவாய்ப்பு |  |
| ராஜ்குமார் சவுகான் | பொதுப்பணிகள், பிற்படுத்தப்பட்டோர் மற்றும் சிறுபான்மையினர் நலன், அபிவிருத்தித்துறை |  |
| கிரண் வாலியா | கல்வி, மகளிர் மற்றும் குழந்தைகள் நலம், சமுக நலம் |  |
| ராம்காந்த் கோசுவாமி | போக்குவரத்து, சட்டம் ஒழுங்கு மற்றும் சட்டமன்ற விவகாரங்கள், தேர்தல் நலன் | } |
# பல்லவர் செப்பேடுகள் முப்பது (நூல்)


**பல்லவர் செப்பேடுகள் முப்பது** என்பது உலகத் தமிழாராய்ச்சி நிறுவனம் வெளியிட்ட ஒரு ஆய்வு நூல் ஆகும். இந்த நூலில் பல்வர் காலத்து முப்பது செப்பேடுகள் பற்றி விரிவாக ஆயப்பட்டுள்ளது.  

## அமைப்பு
இந்த நூல் 397 பக்கங்களை உடையது. பிற்சேற்பாக 109 பக்கங்களுக்கு செப்பேடுகளின் படங்கள் சேர்க்கப்பட்டுள்ளன. நூலில் பிற மொழி செப்பேடுகளுக்கும் தமிழ் செப்பேடுகளுக்கும் விளக்கம் தரப்பட்டுள்ளது. வரலாற்றுப் பின்புலமும் செப்பேடுகளில் வரலாற்றுச் செய்துகளும் முக்கியத்துவமும் தரப்படுகிறது.
# அரசாங்கம் பற்றிய ஆய்வுக்கட்டுரை


**அரசாங்கம் பற்றிய ஆய்வுக்கட்டுரை** என்பது யோன் லோக் எழுதிய அரசின் இரண்டு வியாசங்கள் (Two Treatise of Government) என்ற ஆங்கில நூலின் இரண்டாம் பாகத்தின் தமிழ் மொழிபெயர்ப்பாகும். இதை ருக்மாங்கதன் மொழிபெயர்த்துள்ளார். யோன் லோக்கும் அவரது படைப்புக்களும் மேற்குலக அரசியலில் பெரும் தாக்கத்தை ஏற்படுத்தியவை. குறிப்பாக அமெரிக்க, பிரெஞ்சு புரட்சிகளிலும் சமயசார்பின்மைப் போக்குக்கும் இவரது கருத்துக்கள் தாக்கத்தை ஏற்படுத்தின.
# பூம்புலியூர் நாடகம்

**பூம்புலியூர் நாடம்** என்னும் நூல் இருந்த செய்தியைக் கல்வெட்டால் மட்டுமே அறியமுடிகிறது. இதனைப் பாடிய புலவர் 'வீரைப் பரசமய கோளரி மாமுனி' என்பவர். இவர் பாடிய மற்றொரு நூல் கன்னிவன புராணம். இவர் 12 ஆம் நூற்றாண்டில் வாழ்ந்த செயங்கொண்டார் காலத்தவர்.  
## அடிக்குறிப்பு